Søndag meget(!) tidlig morgen tog jeg mod Sverige for at ride militarystævne på Cashmir. Vi skulle starte CNC100 og var så "heldige" at have fået en af de første starttider i dressuren   Da vi ankom blev Cashmir installeret i den boks, jeg havde lejet, og jeg fik gået bane og set mig lidt om på stedet, der havde nogle rigtig fine baner! På opvarmningen var Cashmir rigtig fin, og vi var klar til at ride ind. Jeg syntes dog, at det faldt lidt til jorden, da vi kom på banen, men dommeren syntes tilsyneladende, at det så ganske fint ud alligevel, for vi red til 48 strafpoint (68%). Billeder fra dressuren:         Derefter fik jeg sadlet om og redet på springbanen. Vi kom ok fra start med en fin rytme, men på 6. spring fik jeg fejlet og redet en for stor afstand, hvorfor Cashmir (heldigvis) stoppede. Vi red banen færdig i samme stil, som vi begyndte, og Cashmir sprang fint  Efter springningen havde vi en pause på ca. 5 timer, hvor Cashmir kunne lade op, inden vi kørte ud til terrænbanen. Desværre blev det jo et forskrækkeligt regnvejr, så bunden var temmelig blød, og den tillod derfor ikke at ride i det tempo, klassen var sat til, syntes jeg, så jeg red langsommere rundt og fik selvfølgelig nogle tidsfejl for det. Desuden skred Cashmir i et sving rundt til et af springene, så vi tog den i 2. forsøg i stedet. Når det er sagt havde vi faktisk en   god tur rundt på alle springene. Cashmir sprang med stor lyst og lethed med ørerne fremme trods de store vandmængder   . De typer spring, som jeg tænkte, kunne skabe lidt problemer (bl.a. et nedspring, som han nogle gange ikke er så glad for), tog han uden at tøve  Alt i alt havde vi et rigtig dejligt stævne, hvor vi blev en god erfaring rigere 
Hej Maria. Hvor ser I bare godt ud  Dejlige billeder 
Tusind tak, Natalie! 
Je, som jeg tidligere har skrevet, så fatter jeg ikke I tør det military og slet ikke i styrtregn!! Så jeg tager hatten (ridehjelmen) af for jer!! 
Det er nu også sjovere, når det ikke øser ned, men heldigvis er Cashmir rimelig sikker på benene, og så måtte vi jo tilpasse vores ridt til vejret, så det ikke blev unødigt farligt